שיחה:המהומות בעכו (2021)

message: שם הערך צריך להיות המהומות בעכו (2021), בדומה להמהומות בישראל (2021), המהומות בירושלים (2021), המהומות בלוד והמהומות בבת ים. Eladti - שיחה 10:37, 30 באוגוסט 2021 (IDT)
replies: text: אני תומך בהצעה לשנות את השם. גילגמש • שיחה 12:19, 30 באוגוסט 2021 (IDT)

text: לא מסכים כלל. מה זה אומר "המהומות בעכו"? אם אני לא מישראל, או לא נולדתי לפני שנת 2021, האם השם נותן פרטים על האירוע? על הלוקחים חלק בו? אולי בכלל מדובר במהומות של נכים שזועמים על איך שמדינת ישראל מתנהגת אליהם?  השם "המהומות בעכו" לא נותן פרטים מספקים על האירוע עצמו.  בנוסף, לאור כל הפרטים שעלו בערך אני סבור שהמניע הינו לאומני, כמו למשל הטענות של עורכי דינם של העצורים שהדגישו שמדובר בפעולות כנגד המדינה היהודית ויש לראות בהם כך.  כמו כן, בניגוד למהומות בעכו ב-2008, בהם קבוצת יהודים הצטרפו למהומות, ב-2021 (בעכו) הפעולות היו חד צדדיות על ידי ערבים והאירוע האידיאולוגי לא הפך לכאוס של שתי קבוצות יהודים וערבים, אלא נשאר אירוע שנוהל בידי צד אחד. --Noam7 • שיחה 12:28, 30 באוגוסט 2021 (IDT)
replies: text: :  חובב המכוניות (יהונתן חזי) • דברו איתי! •  12:38, 30 באוגוסט 2021 (IDT)
replies: text: ::יש לשמור על אחידות. מה שקרה בעכו לא שונה, באופן מהותי, ממה שהתרחש במקומות אחרים. גילגמש • שיחה 12:39, 30 באוגוסט 2021 (IDT)
replies: text: :::אני חושב שיש הבדל מהותי בין לוד ועכו. לוד הפכה לזירת האירוע בין יהודים וערבים. עכו לא. לא צריך להפוך את עכו לאירוע זהה על אף שהיא לא, רק בגלל שיש ערכים שיש להם שם אחר. זאת בנוסף לסיבות שכתבתי למעלה.--Noam7 - שיחה 13:08, 30 באוגוסט 2021 (IDT)
replies: text: ::::גם אם יש הבדל מהותי (ולא בטוח בכלל שיש) השם הנוכחי אינו מבהיר אותו, וספק אם אפשר למצוא שם אחר שיצליח לעשות זאת. יוניון ג'ק - שיחה 18:53, 1 בספטמבר 2021 (IDT)

text: שינוי השם. Usernameless - שיחה 14:16, 30 באוגוסט 2021 (IDT)

text: המהומות בעכו (2021). יוניון ג'ק - שיחה 13:04, 1 בספטמבר 2021 (IDT)

text: השינוי שהוצע, יש לשמור על עקביות  עם הערכים האחרים שעוסקים באותם אירועים. בברכה, איתמראֶשפָּר - דברו אלי - איפה הייתי ומה עשיתי - 19:17, 1 בספטמבר 2021 (IDT)
thread_title: שינוי שם

message: חלק מהמידע הרשום בערך לא כלל מקורות. לכן הוא הוסר. למשל מדידת סיקור תקשורתי. שנית , רוטר וחמל אינם מקור מהימן כי המידע שם לא עובר בדיקת מהממות והצלבות למשל 109.64.20.70 00:49, 17 בנובמבר 2021 (IST)
באירועים הללו משתמשים גם בחמל, ראה את הערכים האחרים של המהומות ברמלה ולוד שכללו מקורות של חמ"ל. בד"כ המקורות הללו מוותספים למקורות נוספים. אם יש לדעתך שורה שאין לה מקור אשמח שתרשום אותה כאן כדי שנוכל לדון על זה במקום להסיר ולפגוע בערך, ייתכן שנוכל למצוא מקור נוסף או באמת שנהיה צריכים להסיר. עמלתי רבות על הכתיבה של כל אירוע שנכתב פה.
--Noam7 - שיחה 13:18, 17 בנובמבר 2021 (IST)
replies: text: , כבדיקת מדגם, מה למשל המקור למשפט שהוסר והוחזר: "הודעה זו גררה ביקורת בעקבות אי התייחסות לאירועים אמש ואי פרסום גינוי לאלימות הערבית"? איש השום (HaShumai) - כתבו לי הודעה - מחשבות על ייעול מחלוקות 22:43, 20 בנובמבר 2021 (IST)
replies: text: :בתוך המקורות המצורפים יש קישור לפוסט המקורי של השיח' שם הוא פרסם את תגובתו לאירועים, בתגובות בפוסט לשיח' יש עשרות התייחסויות של תושבים לעניין. Noam7 - שיחה 23:58, 24 בנובמבר 2021 (IST)
replies: text: ::להסתמך על טוקבקים או תגובות לפוסטים ברשתות חברתיות זה בעייתי משתי זוויות: 1. יש שם כאלו שמפרגנים לו. אז באותה מידה אפשר להתבסס על זה ולכתוב "רבים פרגנו לו". זה יהיה לא־רציני באותה מידה. 2. כיום בתקופת רשתות הבוטים במיוחד, מדובר במקור ירוד במיוחד, והרי אתה ואני גם יודעים שהרבה פעמים תגובות ברשתות חברתיות הן לא בדיוק תגובות שהתעמקו מאוד במה שנכתב והן די אוטומטיות, יש "סיירות פייסבוק" שמגיבות באופן מגמתי (לפעמים לטובה, לדעתי, אבל עדיין זה מטה את זה כמקור) ועוד שלל תופעות. בשורה התחתונה אני חושש שמקור כזה לא מספיק לתקף טענה ואני מוסיף תבנית לבקשת מקור משלים. אשמח אם תוכל למצוא כזה, כי זה גם עשוי לשפר את המשפט. משפט כמו (אני ממציא דוגמה לא קשורה) "חברי כנסת של הליכוד גינו את המהלך" או "ארגון 'קהלת' הוציא הודעת גינוי" הוא משפט אנציקלופדי יותר ומדויק יותר ממשפט כללי על "גינוי" או "ביקורת". איש השום (HaShumai) - כתבו לי הודעה - מחשבות על ייעול מחלוקות 00:51, 6 בדצמבר 2021 (IST)
thread_title: מקורות

message: :דיווח מהדף ויקיפדיה:דיווח על טעויות
הערך דורש שינוי משיקולים נטלרליות. כמו כן, צריך להמיר מקורות כמו חמ"ל או רוטר שהכתובות בהם לא עברו עבודה עיתונאית נוסח הצלבות לבדיקת נכונות
replies: text: האנונימי המדווח הסיר מספר תכנים באופן מנומק ורובם שוחזרו באופן גורף על ידי . הדיון הזה והדיון למעלה הם המקומות לדיון בנוגע לעריכות, אם יש מישהו שמעוניין בכך. איש השום (HaShumai) - כתבו לי הודעה - מחשבות על ייעול מחלוקות 08:47, 20 בנובמבר 2021 (IST)
למען האמת הרוב לא שוחזר, אם תשים לב תראה שיש קצת יותר מספקה שטרם שוחזרה. אם היה לי זמן הייתי מעלה את הפסקה כאן לדף השיחה כדי שנדון על זה. לעניות דעתי צריך לדון על כל הסרה בערך הנ"ל, כי גם אם אין לה מקור לכאורה זה לא אומר שזה לא קיים בפועל ואני חושב שראוי לחפש את המקור ולדון על כך לפני שמסירים, לעיתים המקור יכול להתחבא בשורה אחרת שלא הוספתי לה מקור כפול. כמו כן הרבה מהמקורים מבוססים על הרשתות החברתיות, כגון פוסטים שנכתבו על ידי אישי ציבור וגורמים רלוונטיים, ולא כל דבר נכתב בתקשורת, דרושה זהירות רבה והאמן לי שעשיתי הכל כדי לכתוב בצורה אובייקטיבית ככל הניתן כל פרט בלי לצדד בשום צד.
--Noam7 - שיחה 19:38, 20 בנובמבר 2021 (IST)

text: אני ראיתי מה לא שוחזר, אבל כנראה פספסתי את זה שזה הרוב. טכנית, המשפט "צריך לדון על כל הסרה" שקול למשפט "צריך לדון על כל הוספה", ושניהם לא מצבים רצויים באנציקלופדיה חופשית. ההתנגדות צריכה להיות עניינית וספציפית (כלומר, אם פלוני מבצע 3 עריכות ואחת מהן שגויה, יש להשאיר את ה־2 האחרות). הנחתי מתקצירי העריכה שלך (שכתבתי לך לגביהם ואני מניח שהבנת את הרעיון, אם לא כתוב לי) שזה לא היה המצב פה, אם אכן סיננת את השינויים כך שהשארת את חלקם, זה מצב סביר, ואני אשמח על כך.

text: בנוסף אציין שמקורות המבוססים על רשתות חברתיות הם מהסוג הירוד ביותר שאנחנו כן משתמשים בו, כך שניתן להשתמש בתוכן כזה, אולם יש להשתדל לעשות זאת רק במקרים מאוד ספציפיים (למשל, "פלוני כתב בפייסבוק כך" ולצרף מקור את מה שכתב) ובאופן כללי להעדיף מקורות עדיפים יותר, מכיוון שכידוע רשתות חברתיות לא עוברות שום סינון. אני מעריך את הרצון שלך לכתוב בצורה אובייקטיבית ככל ניתן ובלי לצדד בשום צד. איש השום (HaShumai) - כתבו לי הודעה - מחשבות על ייעול מחלוקות 22:38, 20 בנובמבר 2021 (IST)
replies: text: :שלום שוב, ושוב תודה על ההערות הבונות והמלמדות מאוד. מקבל.

text: :אני מאוד מנסה להפריד בין פוסט שפורסם בפייסבוק על ידי אדם בודד שיכול להנפיץ אירוע, לבין אירוע שפורסם על ידי הרבה אנשים והרבה אנשים דיווחו עליו. גם בחדשות ניתן לדווח פייק ניוז על דבר שלא קרה כמובן. אני חושב שהאירועים של המהומות בארץ הם חריגים למדי והעיר עכו בפרט משום שרמת הסיקור בה נמוכה בהשוואה למשל ללוד, ולא במכוון, כך יצא במציאות. על אף זאת הערך מאוד רחב וניסיתי להיכנס לכל אירוע, ובמידת האפשר לצמצם ככל שאני יכול. בכל מקרה נמנעתי מאוד מלהשתמש בפייסבוק כמקור, פרט למשל לקבוצת "הבמה הפתוחה בעכו" שהיא מהווה דף חדשות וכאשר זה פורסם על ידי שמעון קקון שהוא מנהל הקבוצה ומפרסם חדשות ממקורות מהימנים (משטרת ישראל ועוד), וכן פרסמתי תגובות של דפים רשמיים (עיריית עכו, הועדה העממית וכו'). אשמח לסייע בעריכת הערך והשכתוב מחדש וכן לדון על הסרה, משום שלדעתי חשוב לדון על כל הסרה בערך אם אין לה מקור. כך למשל האנונימי שהסיר את זה שעכו כמעט ולא סוקרה בהשוואה לערים אחרות ולא היה לזה מקור היה אפשר לדון על כך, כי ממש במקרה מספר ימים לאחר מכן הופיע לי בפיד בכרום כתבה על העיר עכו בישראל היום שמדברת על כך שהסיקור העיתונאי היה מאוד נמוך. מחכה לתשובתך.
תודה רבה!

text: :--Noam7 - שיחה 22:51, 24 בנובמבר 2021 (IST)
replies: text: ::, מה שחשוב מבחינתנו זה המקורות. אם אמצעי תקשורת מסודר פרסם, ניתן לכתוב למשל "פורסם בידיעות אחרונות" או "כתב מעריב תיעד עדויות" וכדומה, זה אפילו יותר חשוב מאשר אם זה פייק או אמת (תראה דוגמה מאתמול שקשה לי לומר אם זה פייק ופרופוגנדה או אשכרה קרה, אבל מה שחשוב ואנציקלופדי זה שזה פורסם). גם מה שכתבת זה אחלה, ואפשר לכתוב "תושבים רבים העלו סרטונים לרשתות החברתיות" וכן גם דפים רשמיים או אפילו דף רלוונטי כמו שכתבת, ואני חושב שבמקרה הזה של אירוע עירוני סביר גם לכתוב מה גורמים מקומיים מוכרים אומרים (כתבים מקומיים, גורמים בעירייה או במשטרה המקומית). שם לב שזה שונה בין דף לקבוצה, ופוסט בקבוצה הוא מקור חלש בהרבה מכל אלו, ויכול להיות בקלות סתם פייק ניוז כמו סרטון בן 7 שנים שמישהו כותב שזה מאתמול וכל העניינים האלו שבכל אירוע חריג צפים ועולים. להבדיל כאמור אם עשרות תושבים העלו סרטונים המתעדים דברים, זה סבבה לכתוב את זה, אבל מאחר שהמקור חלש רצוי לשייך את הטיעון למקור כמו שהדגמתי למעלה. הייתי שמח אם תוכל לעבור על הערך ולחשוב אם יש ניסוחים שכדאי לחדד בהקשר של "על מה אנחנו נשענים". איש השום (HaShumai) - כתבו לי הודעה - מחשבות על ייעול מחלוקות 01:02, 6 בדצמבר 2021 (IST)
thread_title:  נייטרליות 

message: הייתם משנים אותה בהנחה שיש מקורות לכל הדברים? הפסקה הוסרה על ידי אנונימי בטענה שאין מקור ולגבי החלק על עמית סגל האנונימי כתב "דעתו של סגל שקולה לדעתו של כל עיתונאי".
	
"העיר עכו, בשונה מלוד ורמלה, לא זכתה לסיקור וליווי תקשורתי הדוק, לא הוקמו בה חמ"לים בדומה להתגייסות בלוד ולא הגיעו כמעט גורמי אבטחה אזרחיים לסיוע לתושבים בשעת הסכנה. הכתב יאיר קראוס ממקור ראשון היה ככל הנראה מהכתבים הבודדים שהיו בעיר לאורך כל האירוע וסיקר אירועי חדשות רבים. בנוסף, מרבית האירועים דווחו ברשתות החברתיות על ידי אנשים פרטיים, בקבוצת הפייסבוק המרכזית של העיר "הבמה הפתוחה בעכו", בחדשות המקומיות "עכונט" וכן בחדשות של המגזר הערבי "עכאנט".
הלינץ' בעכו זכה באותו ערב לסיקור מינורי לעומת הלינץ' בבת ים, על אף שהלינץ' בעכו קדם ללינץ' בבת ים ועוצמת הפציעה של אלעד ברזילי הייתה אנושה ודרשה שיקום שנמשך עד היום, וכן בהודעות שפורסמו בעיתונים למחרת בבוקר הכותרות הראשיות בעיתונים התמקדו בלינץ' בבת ים. הפרשן הפוליטי עמית סגל התייחס בוויכוח באולפן חדשות 12 לסיקור התקשורתי על הלינץ' בעכו לעומת הלינץ' בבת ים, וויכוח שזכה לפרסום תקשורתי רחב ואהדה ציבורית רבה בימים שאחרי.
"
מקור לגבי המיעוט העיתונאי הנמוך בעכו בהשוואה לשאר הערים שעלה לאחרונה 
https://www.israelhayom.co.il/opinions/article/5748968/
אני מניח שיש עוד מקורות לא טרחתי לחפש, בזה נתקלתי במקרה השבוע בפיד
thread_title: מה דעתכם על הפסקה שהוסרה 'עכו מהזווית התקשורתית?'

message: @Noam7 למה שחזרת אותי? הורדתי פירוט על הלינצ'ים כי אנחנו לא מהדורת חדשות-מספיק שנאזכר שהיה לינץ'. גם אני לא מבין למה אתה מתעקש לפקפק במניעים של אלו שניקו את השכונה, אין שום אזכור לפקפוק כזה במקורות. אשמח אם תחזיר את עריכתי. ס.ג'יבלי - שיחה - הצטרפו למיזם סין 08:46, 6 בינואר 2022 (IST)
היי, 
סליחה על התגובה המאוחרת. ראשית תודה רבה, עזרת הרבה! 
שנית, שים לב לגרסאות, הורדת חלקים בהם היה אזכור שנעשה לינץ בכלל, עזוב את הפירוט, לא היה אפשר להבין שמדובר בלינץ. אני לא המחשב כרגע ולכן לא יכול להפנות לשורה ספציפית, אבל אני זוכר סאת למשל באזכור על מור ג'נשווילי שהושאר רק שהוא הותקף בסכינים, כאשר המיקוד היה הלינץ. 
בנוגע לפירוט - בערך יש מיקוד לכל יום, ולכן צריך לשאול האם נכון גם לתאר אודות ביצוע הלינץ, שכן בכל יום נכתבו האירועים והלינצים היו מוקד משמעותי באירוע המהומות בעכו ומדוע בעיניך אין להם מקום? אני כן מסכים שאפשר להתפשר על החלק מה קורה עם הנפגעים היום אחרי הלינץ ואולי את זה להוריד. 
תודה רבה שוב. Noam7 - שיחה 02:28, 7 בינואר 2022 (IST)
בנוגע למניעים של אלו שפקפקו בשכונה, שוב אני לא יכול בזה הרגע לעיין במקורות אבל אם זה לא מופיע אצרף. 
המניעים? ראשית, אם יש לך את האפשרות תקרא את התגובות של הסוחרים היהודים שלא קיבלו סיוע מהערבים בעתיקה עד היום ולכן בעיניי ולאור סיבות נוספות שאעלה בהמשך מדובר במפגן יחצנות בלבד (גם התגובות ברשת מצד התושבים היהודים היו זועמות), 
שנית, היה מדובר באירוע שמלכתחילה תוכנן והגיעו אליו גופי תקשורת ואני נזהר מלציין גופים שעמדו במיזם הזה. 
בפועל, מה שניקו (וגם לא ברור כל כך בהיקף של כמה, כי בכל זאת לצעוד שאתה שר עם מגבים עם הרבה צלמים לא אומר שאתה מנקה, אולי בכללי ניקו לא בסיטואציה המצולמת), זה את הנזק בדרכים ולא החנויות שנפגעו, ובנוסף לכך בערב ולמחרת פקדו אלפים מהרשות את העתיקה והיה אינטרס כלכלי. בכל מקרה אצרף מקורות נוספים אם זה לא כתוב  Noam7 - שיחה 02:34, 7 בינואר 2022 (IST)
replies: text: הוי דן את כל האדם לכף זכות -  אם אין מקור אמין שהם עשו זאת מתאוות בצע וצביעות, צריך להניח שהם עשו זאת מכוונה טובה.

text: בנוגע ללינצ'ים - פירוט יתר של מה שקרה דקה אחרי דקה, הוא מיותר. באזכור על מור ג'נשווילי הושאר  שהוא הותקף בסכינים ובאבנים. בברכה, ס.ג'יבלי - שיחה - הצטרפו למיזם סין 07:37, 7 בינואר 2022 (IST)
replies: text: :בשלב הזה אני אסיר את התוכן בנוגע למצעד הניקיון עד שאוסיף מקור.

text: :בנוגע לפסקה שהסרת - אני עברתי על הערכים המקבילים, לוד, רמלה ובת ים ובכל אחד מהם יש תיאור בנוגע לאירועים, לכן אני מסכים חלקית שצריך להסיר הפירוט מה קרה עם הנפגעים אחר כך כי באמת זה יותר מתחבר לי לכך ש"ויקיפדיה אינו אתר חדשות". מה אתה אומר? Noam7 - שיחה 12:07, 11 בינואר 2022 (IST)
thread_title:  שחזור 

message: האם יש צורך עוד בסליידר שהערך צריך לעבור שכתוב בשל נייטרליות ופירוט יתר מוגזם? הערך עבר כבר לא מעט עריכות וצומצם מאז.
replies: text: אתייג את  מניח התבנית. איש השום (HaShumai) - כתבו לי הודעה - מחשבות על ייעול מחלוקות 12:28, 3 במאי 2022 (IDT)
replies: text: : בהחלט, הערך מתאר לפרטי פרטים פציעות של אנשים. זה מזעזע וראוי לגינוי אבל אין צורך לפרט ברמה של אתר חדשות. בברכה דזרט • שיחה 12:45, 3 במאי 2022 (IDT)
replies: text: ::תודה על ההתייחסות! מעבר לזה מצאת נקודות נוספות?

text: ::אני חייב לשאול מדוע בערכים אחרים (למשל, המהומות בבת ים) שקיים פירוט לפרטי פרטים אין את התבנית? יש פירוט החל מהרגע שאירוע הלינץ' התרחש על סעיד מוסא, המאבק שלו מול הפורעים סוגי הפציעות ואפילו תהליך הפנוי לבית החולים. אני מבין את הטענה שלך, אני רק חושב שדווקא משום שהערכים דומים במהותם לא נכון לעשות את ההפרדה. Noam7 - שיחה 16:13, 3 במאי 2022 (IDT)
thread_title:  שכתוב הערך 

message: שלום עורכים יקרים,
מצאתי קישור חיצוני אחד או יותר בהמהומות בעכו (2021) שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*https://www.kan.org.il/item/?itemid=105688 נמצא כקישור שבור. מומלץ להוסיף https://web.archive.org/web/20210513145201/https://www.kan.org.il/Item/?itemId=105688 לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 18:18, 23 באוקטובר 2022 (IDT)
thread_title:  נמצאו קישורים חיצוניים שצריכים תיקון (אוקטובר 2022) 

message: שלום עורכים יקרים,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://old.accofestival.co.il/content.php?id=55 נמצא כקישור שבור. מומלץ להוסיף https://web.archive.org/web/20211124213123/http://old.accofestival.co.il/content.php?id=55 לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 12:00, 12 בנובמבר 2022 (IST)
thread_title:  נמצאו קישורים חיצוניים שצריכים תיקון (נובמבר 2022) 

message: קטגוריה:ערכים שיש לתקן בהם קישורים חיצונייםשלום עורכים יקרים,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*https://rotter.net/forum/scoops1/696211.shtml נמצא כקישור שבור. מומלץ להוסיף https://web.archive.org/web/20210825124841/https://rotter.net/forum/scoops1/696211.shtml לכתובת המקורית.
*https://rotter.net/forum/scoops1/696514.shtml נמצא כקישור שבור. מומלץ להוסיף https://web.archive.org/web/20210628152407/https://rotter.net/forum/scoops1/696514.shtml לכתובת המקורית.
*https://rotter.net/forum/scoops1/696759.shtml נמצא כקישור שבור. מומלץ להוסיף https://web.archive.org/web/20210826083312/https://rotter.net/forum/scoops1/696759.shtml לכתובת המקורית.
*https://rotter.net/forum/scoops1/697050.shtml נמצא כקישור שבור. מומלץ להוסיף https://web.archive.org/web/20210825151259/https://rotter.net/forum/scoops1/697050.shtml לכתובת המקורית.
*https://rotter.net/forum/scoops1/698034.shtml נמצא כקישור שבור. מומלץ להוסיף https://web.archive.org/web/20210825180800/https://rotter.net/forum/scoops1/698034.shtml לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 03:35, 10 במאי 2023 (IDT)
thread_title:  נמצאו קישורים חיצוניים שצריכים תיקון (מאי 2023)